आजतक की यूपी पंचायत के तीसरे सत्र में तवज्जो रही बीजेपी में हाल ही में शामिल हुए नेताओं पर. ‘यही है राइट च्वाइस’ सत्र में पूर्व कांग्रेस नेता रीता बहुगुणा जोशी और पूर्व बीएसपी नेता स्वामी प्रसाद मौर्य ने अपनी पुरानी पार्टियों पर जमकर हमला बोला. दोनों नेताओं ने योगी और मोदी दोनों का गुणगान करने में कोई कसर बाकी नहीं रखी. दोनों नेताओं ने इस बात से इनकार किया कि सरकार के कामकाज में आरएसएस का दखल है लेकिन राम मंदिर के मसले पर सीधा स्टैंड लेने से बचते रहे.